GiliGold/VAD_KnessetCorpus huggingface dataset:
<שר הבינוי והשיכון אורי יהודה אריאל: המציאות של משרד המשפטים כשהודיע, זה מה שהוא עשה, שלא מגיע להם כלום כי הם בעיניו עבריינים מבלי שהיה דיון איתם ובית המשפט שאמר משהו, זה בלתי קביל בעליל.
<שר הבינוי והשיכון אורי יהודה אריאל: למה זה לקח 10 שנים להגיע לכליף כדי שכעת הם יוכלו לקבל את מה שבאמת מגיע להם?
<שר הבינוי והשיכון אורי יהודה אריאל: – אין לי תשובות טובות לכך.
<שר הבינוי והשיכון אורי יהודה אריאל: זה בגדר, כמעט, ואהיה זהיר, זה כמעט התעללות.
<שר הבינוי והשיכון אורי יהודה אריאל: בשביל מה, אני לא מבין ואני לא מתכוון להסביר כי אני לא מבין אז מה יש לי להסביר, אבל עכשיו בעזרת השם, אחרי 10 שנים הם יקבלו את מלוא השקעתם.
<שר הבינוי והשיכון אורי יהודה אריאל: הם צריכים להראות ניירות ויש להם תהליך שהוא בירוקרטיה ואין מה לעשות, כי אי אפשר לשלם משום שמישהו אמר שמגיע לו.
<שר הבינוי והשיכון אורי יהודה אריאל: הם צריכים להוכיח, וכמו שנאמר יש תמונות, יש מדידות והכול קיים מלפני 10 שנים, לא שהם מצאו משהו, הם ידעו את זה גם אז.
<שר הבינוי והשיכון אורי יהודה אריאל: כמו שאמרו שהישובים הלא מאושרים בגוש קטיף כמו "תל קטיף" יקבלו רק 50% ואחרי זה 70%.
<שר הבינוי והשיכון אורי יהודה אריאל: הכול התנהל כמו מסחרה מכוערת שלא מתאימה למדינה, בטח לא למדינה יהודית ובטח לא למדינת ישראל.
<ישראלה אלימלך: בנוגע להתיישנות, כרגע שמישהו אומר - - -
<שר הבינוי והשיכון אורי יהודה אריאל: רגע.
<שר הבינוי והשיכון אורי יהודה אריאל: אני מוכן לדבר איתך, אנחנו לא ננהל עכשיו דיון על כל מקרה ומקרה.
<שר הבינוי והשיכון אורי יהודה אריאל: אמרתי שהעניין העקרוני נפתר ויכול להיות שיהיו איתו בעיות בירוקרטיות, אבל קודם כל יש על מה לדבר ויש עם מי לדבר.
<שר הבינוי והשיכון אורי יהודה אריאל: ההתיישנות לא מהווה קושי.
<שר הבינוי והשיכון אורי יהודה אריאל: המדינה מודיע עכשיו לבית המשפט שהיא הולכת עם העניין הזה.
<שר הבינוי והשיכון אורי יהודה אריאל: אני לא בטוח שאני יודע כל פרט עד הסוף, אני רוצה להיות זהיר.
<שר הבינוי והשיכון אורי יהודה אריאל: דברו בבקשה עם יעקב שנאור ואם הוא לא עונה לכם שלחו לו מסרון, כולנו עסוקים מעל הראש, אנחנו משתדלים.
<שר הבינוי והשיכון אורי יהודה אריאל: זה חלק מההשתנות.
<שר הבינוי והשיכון אורי יהודה אריאל: אני אומר כאן בהחלט תודה ליעקב שנאור שהוא יושב ראש הוועדה המיוחדת, זה הרבה בזכותו.
<שר הבינוי והשיכון אורי יהודה אריאל: צריך לזכור את מה שהחברים יודעים, הכול מלווה עם משרד המשפטים.
<שר הבינוי והשיכון אורי יהודה אריאל: אנחנו לא מתמרנים מה שאנחנו מבינים, כמובן זה במסגרת החוק ולא צריך לציין את זה.
<שר הבינוי והשיכון אורי יהודה אריאל: להם יש להם למעשה זכות וטו, מעשי זה לא רשום.
<שר הבינוי והשיכון אורי יהודה אריאל: על הכול צריך להתגבר ואני חושב שזו בשורה טובה, שוב זה אחרי 10 שנים ואני מצטער, הגיע אזור תעשייה חדש.
<שר הבינוי והשיכון אורי יהודה אריאל: אני מאוד מברך על ההצעה של יאיר פרג'ון ראש המועצה ובכול שאנחנו יכולים לעזור, ואמרנו שנעזור ככלל לאזור תעסוקה גם נעזור אם אפשר, בשילוב בין יוצאי ומגורשי אזור התעשייה ארז לאזור תעשייה זה.
<שר הבינוי והשיכון אורי יהודה אריאל: יש כאן הזדמנות בשונה מאשקלון ומכל מקומות אחרים עליהם דיברנו בעבר, יוסי, יש פה ראש מועצה ידידותי וזה באזור, זה חדש.
<שר הבינוי והשיכון אורי יהודה אריאל: זה מימי המנהלות שכבר קבעו והחליטו.
<שר הבינוי והשיכון אורי יהודה אריאל: אני מאוד ממליץ לשבת איתם ולעשות - - -
אמנון כהן: וכמו שנאמר הכשירו את השטח החקלאי למגורים, כעת יכשירו את השטח החקלאי לתעשייה.
<שר הבינוי והשיכון אורי יהודה אריאל: זה עניין שצריך לעשות עם משרד הפנים ואיתנו, זה התב"ע ועם כל העניין הזה.
<שר הבינוי והשיכון אורי יהודה אריאל: כאן אישרו להם - - -
אמנון כהן: צריך להתחיל את התהליך.
אמנון כהן: השר אומר שהכיוון חיובי.
<שר הבינוי והשיכון אורי יהודה אריאל: הכיוון הוא חיובי.
<שר הבינוי והשיכון אורי יהודה אריאל: אמרנו שנעזור ואנחנו נעזור כפי שאמרנו.
<שר הבינוי והשיכון אורי יהודה אריאל: "נווה-ים" – סיפור מהיותר קשים.
<שר הבינוי והשיכון אורי יהודה אריאל: אנשים צודקים, אני לא מתכוון להסביר עכשיו מה בין מפרק מפעיל, עורך הדין שאיננו פה לבין רשם האגודות שאיננו פה כי החליט שהוא לא בא לפה, כל הכבוד, ואחרים.
<שר הבינוי והשיכון אורי יהודה אריאל: תודה לתלמידים שעוזבים אותנו.
<שר הבינוי והשיכון אורי יהודה אריאל: אנחנו נמצאים בתוך האירוע של "נווה-ים" באופן רצוף, יומיומי וזו לא הגזמה.
<שר הבינוי והשיכון אורי יהודה אריאל: אצלי היו שלוש פגישות על זה.
<שר הבינוי והשיכון אורי יהודה אריאל: אנחנו ממשיכים את הטיפול.
<שר הבינוי והשיכון אורי יהודה אריאל: על כל זירוז אני מברך, אני מדבר גם עם אבי פרחן וגם עם - -
אמנון כהן: אדוני השר, מה הבעיה שהייתה שם?
<שר הבינוי והשיכון אורי יהודה אריאל: הבעיה שיש לקיבוץ מפרק מפעיל.
<שר הבינוי והשיכון אורי יהודה אריאל: יש שם את בתי העמק שזה סיפור של דנקנר.
<שר הבינוי והשיכון אורי יהודה אריאל: זה סיפור ארוך ואני לא יכול לפרט יותר.
<שר הבינוי והשיכון אורי יהודה אריאל: זה יותר ממסובך.
<שר הבינוי והשיכון אורי יהודה אריאל: אנחנו מיושרים עם הגרעין ועם הנהלת הגרעין, הם רוצים "נווה-ים", זה יהיה בעזרת השם ב"נווה-ים", זה לא יהיה במקום אחר אלא אם הקיבוץ ואחרים לא יסכימו.
<שר הבינוי והשיכון אורי יהודה אריאל: אנחנו הגענו - - -
<שר הבינוי והשיכון אורי יהודה אריאל: אני יודע מה יש ואני גם יודע מה אין.
<שר הבינוי והשיכון אורי יהודה אריאל: הם מצדם מילאו את כל חובותיהם, שיהיה ברור, אין טענה למישהו, לי בטח אין טענה וגם לא לאחרים.
<שר הבינוי והשיכון אורי יהודה אריאל: הם חתמו על מה שנתבקשו לחתום, שילמו מה שהיו צריכים, הם לא בעניין, אבל מצד שני יש את הקיבוץ.
<שר הבינוי והשיכון אורי יהודה אריאל: אנחנו אחרי ישיבות כולל עם רשות מנהל מקרקעי ישראל שעוזרת ואחרים.
<שר הבינוי והשיכון אורי יהודה אריאל: זה הולך לבוררות בין הצדדים לגמר, אני מקווה שתוך שבועות זה יגמר.
<שר הבינוי והשיכון אורי יהודה אריאל: אני זהיר - - -
<שר הבינוי והשיכון אורי יהודה אריאל: בין המפרק לבינינו ובינם.
<שר הבינוי והשיכון אורי יהודה אריאל: המפרק מפעיל צריך להגיד.
<שר הבינוי והשיכון אורי יהודה אריאל: אנחנו מקווים לסיים את זה.
<שר הבינוי והשיכון אורי יהודה אריאל: אני זהיר, כי יש הבטחות כאלה רבות, אני לא ראשון בתפקיד הזה ומקווה שכן האחרון.
<שר הבינוי והשיכון אורי יהודה אריאל: אלו וועדות מיוחדות.
<שר הבינוי והשיכון אורי יהודה אריאל: וועדות מיוחדות, אכן יש בעיה, אנחנו כרגע נמצאים עם שלושה אנשים כדי להקים עוד וועדות מיוחדות שתפרוסנה את העניין.
<שר הבינוי והשיכון אורי יהודה אריאל: צריך להבין שאנחנו אחרי טיפול.
<שר הבינוי והשיכון אורי יהודה אריאל: 6,467 תיקים שהם מבחינת החלטות, כי בכל תיק יש כמה החלטות כי פעם זה על הבית, פעם על החממה ופעם על דבר אחר, 30 אלף החלטות.
<שר הבינוי והשיכון אורי יהודה אריאל: 30 אלף זה המספר.
<שר הבינוי והשיכון אורי יהודה אריאל: ברוך ה', עכשיו בית המשפט הכיר באיזו תביעה על שומה לבתים בתיק אחד בודד, זה פותח אוטומטית וטוב שזה כך ואני לא מצר על כך.
<שר הבינוי והשיכון אורי יהודה אריאל: זה פותח 700 תיקים, 700 בתים שאנשים אומרים 'כאן הייתה לי פרגולה ושם השקעתי משהו מיוחד' – צודקים.
<שר הבינוי והשיכון אורי יהודה אריאל: עכשיו צריך לפתוח 700 תיקים לשבת ולכתוב, צריך להזמין אותם, יש להביא חומרים.
<שר הבינוי והשיכון אורי יהודה אריאל: הם יגידו שזו בירוקרטיה, נכון, אבל אי אפשר לשלם למישהו כי הוא אמר שהיה לו, הוא צריך להביא הוכחות.
<שר הבינוי והשיכון אורי יהודה אריאל: התשובה שאנחנו צריכים לתגבר את הוועדות המיוחדות.
<שר הבינוי והשיכון אורי יהודה אריאל: מדובר על שלושה אנשים שהיו בתוך הוועדות, הם מכירים והם לא אנשים חדשים.
<שר הבינוי והשיכון אורי יהודה אריאל: לא אזכיר את שמותם עד שזה לא יסתיים.
<שר הבינוי והשיכון אורי יהודה אריאל: אני חושב שאנחנו כן בדרך הנכונה וממילא כשיהיו יותר וועדות הכול יהיה במקביל ולא על ידי וועדה אחת.
<שר הבינוי והשיכון אורי יהודה אריאל: תקני רבנים – זה נמצא בהליך מתקדם לפתרון בהסכמה עם הנוגעים בדבר, עם משרד הדתות ואחרים.
<שר הבינוי והשיכון אורי יהודה אריאל: כספים לרשויות – אני חושב שמאוד שכללנו את זה בהחלטה האחרונה בוועדת שרים.
<שר הבינוי והשיכון אורי יהודה אריאל: אני לא חושב שהייתה עוד החלטה מהסוג הזה, עם הרשויות, לכבוד הרשויות, לכבוד המתיישבים.
<שר הבינוי והשיכון אורי יהודה אריאל: כמובן שהמבחן הוא מבחן הביצוע וצריך לראות מה קורה.
אמנון כהן: יאיר פרג'ון דיבר על כך שמבקשים ממנו להעביר טיפול למקומות אחרים.
<שר הבינוי והשיכון אורי יהודה אריאל: יש בהחלטת הממשלה, זו החלטה קיימת וחוקית, למשל וועדת ההתיישבות יכולה להתערב וזה לטובת המתיישבים ואם תשאלו אותי, זה גם לטובת המועצה.
<שר הבינוי והשיכון אורי יהודה אריאל: אנחנו עובדים כך עם 50, 70 רשויות בארץ.
<שר הבינוי והשיכון אורי יהודה אריאל: למשל בבקעת הירדן החטיבה להתיישבות לא עובדת ביישובים?
<שר הבינוי והשיכון אורי יהודה אריאל: – היא עובדת בתיאום עם הרשויות ואין שאלה בכלל.
<שר הבינוי והשיכון אורי יהודה אריאל: אין לנו כוונה אחרת.
<שר הבינוי והשיכון אורי יהודה אריאל: בוודאי שעובדים.
<שר הבינוי והשיכון אורי יהודה אריאל: "חלוציות", מחירי המגרשים – העלה את העניין אליהו, זה נמצא בהליך.
<שר הבינוי והשיכון אורי יהודה אריאל: אנחנו צד שם.
<שר הבינוי והשיכון אורי יהודה אריאל: אתה אומר תזדרזו, אני מסכים, אנחנו נעשה עוד מאמץ לגמור את זה.
<שר הבינוי והשיכון אורי יהודה אריאל: את אותו דבר אני עונה לאילן לפלר, תראו זה לא בידנו.
<שר הבינוי והשיכון אורי יהודה אריאל: הרי גם אני צריך לפנות לרשויות המס.
<שר הבינוי והשיכון אורי יהודה אריאל: הם לא עובדים במשרד הבינוי והשיכון, להם יש את סדר היום שלהם.
<אלי אסקוזידו: לא רשויות המס.
<אלי אסקוזידו: כאן צריכה להיות - - -
<שר הבינוי והשיכון אורי יהודה אריאל: סליחה, אני מדבר.
<שר הבינוי והשיכון אורי יהודה אריאל: אני מצטער שאני מפריע לך אסקוזידו.
<שר הבינוי והשיכון אורי יהודה אריאל: לגבי העניין של האנשים והפוסט-טראומה כפי שחברנו מעוזיה אמר.
<שר הבינוי והשיכון אורי יהודה אריאל: זה נכון מאוד.
<שר הבינוי והשיכון אורי יהודה אריאל: אני לא איש מקצוע וזה נכון מאוד.
<שר הבינוי והשיכון אורי יהודה אריאל: אני מכיר חלק מהאנשים ושמעתי חלק מהסיפורים, את הילדים אם כן ללכת לצבא או לא ללכת לצבא, ואלף ואחד סיפורים.
<שר הבינוי והשיכון אורי יהודה אריאל: זה תפקיד המדינה ללוות את העניין הרבה שנים, זה לא לעוד שנה ולא לעוד שנתיים.
<שר הבינוי והשיכון אורי יהודה אריאל: אני אומר גם לך דרורה עם כל הכבוד, ויש כבוד גם לך וגם לשר ואני אומר את זה מתוך הכרות, תעלו את זה אצלכם בתוך המשרד.
<שר הבינוי והשיכון אורי יהודה אריאל: השר רוצה לעזור.
<שר הבינוי והשיכון אורי יהודה אריאל: אני לא אומר את זה כטרוניה.
<שר הבינוי והשיכון אורי יהודה אריאל: מעבר למה שאנחנו נותנים, ונאמר שאנחנו נותנים, תראו אם אתם יודעים לתת עוד משהו או אולי לא.
<שר הבינוי והשיכון אורי יהודה אריאל: אני לא אומר את זה כטענה.
<שר הבינוי והשיכון אורי יהודה אריאל: שאל אותך היושב הראש אם העלתם בפני השר, תראו כי כנראה אפשר לעזור.
<שר הבינוי והשיכון אורי יהודה אריאל: אני סיימתי כרגע את תשובותיי.
אמנון כהן: תשובה אחת לא הבנתי, לגבי מס רכישה והצמדה וכל הדבר הזה.
<שר הבינוי והשיכון אורי יהודה אריאל: פנה אלי אילן לפלר, זה לא שייך לוועדה מיוחדת.
<שר הבינוי והשיכון אורי יהודה אריאל: פנינו לרשות המיסים.
<שר הבינוי והשיכון אורי יהודה אריאל: - - -
<אילן לפלר: זה לא יעזור, גם רשות המיסים בונה הכול על פי דין, היא לא יכולה לשנות את זה, צריך לשנות את זה.
<אילן לפלר: 700 אלף שקל שמישהו צריך לשלם במקום המפונים.
<אילן לפלר: זה הכול.
<אילן לפלר: אני פניתי לכל מי שאפשר.
<שר הבינוי והשיכון אורי יהודה אריאל: אני אומר לך שרשות המיסים ברצותה יודעת לסדר את זה.
<שר הבינוי והשיכון אורי יהודה אריאל: זאת דעתי.
<אילן לפלר: היא הורידה ריבית והצמדה.
אמנון כהן: שכירויות שאמורות להסתיים, על זה לא נתת תשובה.
<שר הבינוי והשיכון אורי יהודה אריאל: "כרמיה", אני אבדוק, אני לא יודע לענות כרגע.
<שר הבינוי והשיכון אורי יהודה אריאל: אבדוק.
<אבי פרחן: אדוני כבוד השר, הממשלה צריכה למשול ולכפות שיקום.
<אבי פרחן: אנחנו מבקשים קודם כל פגישה איתך ולא במקרה אדון יפתח חנניה לא נמצא כאן, לא במקרה רשם העמותות לא נמצא כאן.
<אבי פרחן: אתם צריכים לכפות את השיקום שלנו.
<אבי פרחן: מספיק!
<שר הבינוי והשיכון אורי יהודה אריאל: תודה.
<שר הבינוי והשיכון אורי יהודה אריאל: סיכמתי עם היושב ראש שאאלץ לצאת בשעה 12:00.
אמנון כהן: אנחנו נמשיך עוד כמה דקות.
אמנון כהן: <קריאה:> אדוני היושב, המפעיל הזה - - -
אמנון כהן: אנחנו נלמד את הסוגיה, קיבלתי רק הבוקר את המכתב.
אמנון כהן: משפטית צריך לבדוק את זה, אבל אם אין מישהו שיכול למסור לנו דיווח, נביא את השר הממונה בנושא שלכם.
אמנון כהן: שר הכלכלה מכותב על המכתב.
אמנון כהן: אנחנו נחליט מה נעשה בכיוון.
אמנון כהן: בכל מקרה נקיים דיון מעקב בעוד חודשיים-שלושה מיד אחרי פסח נקיים דיון מעקב נוסף.
אמנון כהן: אני מקווה וכמו שהשר אמר בנושא של וועדות מיוחדות שהוא יקים עוד שתיים-שלוש וועדות, אני חושב שהנושא הזה יקבל את תשומת הלב כדי לסיים כמה שיותר מהר את הבעיות.
אמנון כהן: בנוגע לעובדים הסוציאליים אני מבקש לעלות את העניין בפני השר הייעודי, שר הרווחה והשירותים החברתיים.
אמנון כהן: לעלות את הסוגיה ובוודאי ששר השיכון והבינוי שהוא אחראי על המנהלת, גם הוא ידחוף.
<דרורה גורדון: לכן חשובים הממשקים הממשלתיים.
<דרורה גורדון: לזה כיוונתי.
אמנון כהן: לא יכול להיות שהשר הקשור לעניין, השר הייעודי לא יודע בכלל , ואנחנו נבוא אליו דרך שר השיכון והבינוי.
אמנון כהן: אין ויכוח על כך, אני אבקש לראות את הבקשה אצלי ולא רק לדבר.
אמנון כהן: בבקשה להציג את זה בפני הועדה, שאראה את הבקשה שלך אבדוק איפה אני יכול לעזור.
אמנון כהן: תעבירי לשר הרווחה וגם למנהלת, לשר השיכון והבנוי וגם לוועדה.
אמנון כהן: הוועדה רוצה לעזור, אבל קודם כל בקשה לשר הייעודי.
אמנון כהן: בנוגע המפעיל מפרק של אזור "נווה-ים", אנחנו צריכים לפתור להם את הבעיה.
אמנון כהן: תבדקו מבחינה משפטית מי אחראי ומה האחריות.
אמנון כהן: אם עד הדיון הבא לא פתרנו את הבעיה, שיגע לדיון הבא בר-סמכא הגדול, מצידי שיבוא השר או מישהו מטעמו, מישהו מהפרקליטות, שיגיע מי שאחראי כדי לתת לנו תשובות היכן עומדים הבעיות האלה.
אמנון כהן: מצד אחד המדינה לא יכולה לשלוח אותם כשהם מסכימים על הכול, הם חתמו על ההסכמים, וצריך שהטרקטורים יעלו, ועכשיו יש סיפור חדש.
אמנון כהן: כל פעם עולה סיפור חדש.
אמנון כהן: אולי לא לחכות לעוד חודשיים-שלושה, כבוד מנהלת הוועדה, אני צריך נציג שלהם שיבוא אלי עם עורך דין שמייצג אתכם, נשב עם הבנאדם ונבדוק איך לפתור את הבעיה.
אמנון כהן: נזרז את התהליכים, לשם כך לא צריך את כל הגברדיה.
אמנון כהן: מנהלת הוועדה רשמי בבקשה כדי שנטפל בזה.
אמנון כהן: בנושא של מס רכישה , תעשו פניה לוועדה.
אמנון כהן: תפנו לוועדה ותעלו את הבעיה, מאיפה בדיוק אתם מקבלים כסף, מתי אתם מקבלים כסף ולמה בכלל צריך לשלם.
אמנון כהן: אולי צריך תיקון חקיקה, אולי צריכים להעביר החלטה מיוחדת בממשלה.
אמנון כהן: הרי בסך הכול אתם מקבלים מהממשלה והממשלה כאילו מחזירה לעצמה את זה.
אמנון כהן: צריך ללמוד את הסוגיה.
אמנון כהן: נפנה למנהל רשות המיסים, נשמע את תשובתו.
אמנון כהן: לפי תשובתו נמשיך, אם הוא יגיד שהממשלה תחליט כך או אחרת, אני אמצא את זה.
אמנון כהן: אולי יש להם פתרון.
אמנון כהן: זה נושא רגיש, נושא כאוב שהמדינה גרמה ולכן אי אפשר לעשות מהנושא קופון.
אמנון כהן: עכשיו צריך לפתור את הבעיה ולא צריך את הכסף שמגיע לך כי אחרת אתה משלם אותו לרשות המיסים.
אמנון כהן: שלחו אלינו את הפירוט ואנחנו נעזור לכם בנושא.
אמנון כהן: בגדול סיימתי את הנושא נכון לעכשיו.
אמנון כהן: בעוד חודשיים-שלושה נחליט לעשות דיון מעקב.
אמנון כהן: חבר הכנסת ניסים זאב הגיע במיוחד לוועדה ורוצה לדבר.
נסים זאב: אני אחרון הדוברים.
נסים זאב: אדוני היושב ראש, כאשר ראש הממשלה הולך לסכם עם קרי אילו ישובים להמשיך לעקור מיהודה ושומרון ואילו פשרות לעשות, אני אומר שצריכה לצאת מכאן קריאה חד-משמעית.
נסים זאב: אנחנו רואים שכמעט 10 שנים מפוני גוש קטיף עדיין סובלים וממשיכים לסבול והכול דיבורים בעלמא.
נסים זאב: יש תכניות, יש תשתיות, אבל האנשים הם מבחינת "נע ונד תהייה בארץ".
נסים זאב: לכן שלא יחלום ראש הממשלה שאפשר לחשוב על איזו תכנית עקירת ישובים מיהודה ושומרון כשההוכחה מול עינינו, לנתק אנשים זה להחריד את כל עולמם.
נסים זאב: אני מקווה שהמסר הזה והמסקנות יהיו גם בתוך דוח מבקר המדינה, שאין מצב שניתן לעקור ישובים יהודיים במדינת ישראל.
נסים זאב: צריכים ללכת עם הזכויות שלנו על פי הצהרת האו"ם.
נסים זאב: אני אומר את זה משנת 2007 שלילידים יש זכויות בכל חלקי ארץ ישראל בדיוק כמו הפלשתינאים.
נסים זאב: אנחנו לא מתחרים איתם, להם יש זכויות ולנו יש זכויות.
נסים זאב: אין מקום לעקירת ישובים.
אמנון כהן: חזק.
נסים זאב: זו מסקנת וועדת הביקורת.
אמנון כהן: משרד מבקר המדינה שמע את הדיווח.
אמנון כהן: אנחנו כוועדה מברכים ומודים למשרד מבקר על מספר הדוחות שהוא עשה בנושא זה, הוא מציף אותו בכל פעם מזווית אחרת, חשוב לעלות אותו לסדר היום הציבורי כדי שהממשלה והמדינה יהיו קשובים וסוף סוף יגיעו לידי פתרון הבעיה.
אמנון כהן: אנחנו כוועדה צריכים לקחת את זה כשליחות.
אמנון כהן: אנחנו רוצים שעד שנת תקציב זו, עד סוף השנה הקלנדרית הזאת נראה שאחרון המופנים יושב כבר בביתו והתעשייה משגשגת.
אמנון כהן: לפחות התחלנו תהליך ואנחנו יודעים שעוד כמה שנים הכול יסתיים.
אמנון כהן: כלומר, שבשנה הזאת נגיע לשלמות ופתרנו את הנושא הכאוב של קריעת האנשים מביתם, קרענו את התושבים, אנשים נמצאים בטראומות מסוימות.
אמנון כהן: זה מחדל שנעשה.
אמנון כהן: בגלל שלא היינו בממשלה עשו את זה, אתה מבין, בגלל זה, ולא ניתן את היד לדבר הזה.
אמנון כהן: אנחנו נערוך מעקבים עד שכל הנושא הזה יבוא לפתרונו.
אמנון כהן: <קריאה:> אדוני היושב ראש, אני רוצה להודות לך ולצוות שלך.
אמנון כהן: בעזרת השם נמשיך יחד לקדם את העניין.
אמנון כהן: הנושא על סדר היום: עיריית ראשון לציון – העסקת יועצים – דו"ח מבקר המדינה על הביקורת בשלטון המקומי לשנת 2013, עמוד 483.
אמנון כהן: אנחנו קודם כל מברכים את משרד מבקר המדינה על קיום הדו"ח הזה.
אמנון כהן: אמנם אנחנו דנים בעיריית ראשון לציון, ופה יש דו"ח עב כרס שלקחו מדגמית מכל עיר כל פעם נושא אחר, אבל אנחנו לא בהכרח חושבים שזה רק ראשון לציון.
אמנון כהן: אנחנו חושבים שהתופעה הזאת קיימת גם בערים אחרות והמטרה שלנו היא לתקן את הליקויים, קודם כל בוודאי בראשון לציון, ואז כמובן גם ברמה הרוחבית, שמשרדי ממשלה או הרגולטור שהוא משרד הפנים, שיסדיר את הדברים האלה, שבאמת לא יכשיל את ראשי העיר.
אמנון כהן: כאשר אין הנחיות אז כל אחד מבין לעצמו ומפרש לעצמו, ולפעמים הוא טועה, והמטרה שלנו היא לתקן את הליקויים.
אמנון כהן: כמובן אנחנו ניגע גם בנושא של ראשון לציון, אבל כמו שאמרתי, זה משליך על עוד הרבה הרבה עיריות, אולי חלקן לא, חלקן כן, אבל זה בטח נושא רוחבי.
<דרור לוינגר: דרור לוינגר מהלשכה המשפטית.
אמנון כהן: מה עם מרדכי?
<דרור לוינגר: אמור להגיע.
אמנון כהן: אחרי הדיון?
אמנון כהן: מתי הוא יגיע?
אמנון כהן: אני צריך לשאול אותו שאלות, להתחיל איתו.
<דרור לוינגר: אני אבדוק איפה הוא.
אמנון כהן: זה לא תכנית כבקשתך.
אמנון כהן: כתוב 9, אז צריך להגיע בשעה 9, כי אני ביקשתי את מנכ"ל המשרד והשר דיבר איתי ואמר שהוא ייתן תשובות.
אמנון כהן: אז נא לבדוק, או מרדכי כהן או המנכ"ל.
אמנון כהן: גם השר יכול לבוא, אין בעיה.
אמנון כהן: לנו אין בעיה, אנחנו רוצים נציגות.
אמנון כהן: כיועץ משפטי אתה מכובד, אבל אנחנו צריכים בסוף לראות אם דברים יצאו לפועל, כי הדו"ח מציין שעד רגע זה עוד לא תיקנתם, עוד לא הנחיתם את כל הרשויות המקומיות בכל הנוגע להתקשרותן עם נותני שירותים במסגרת הפטור שנקבע בתקנות המכרזים.
אמנון כהן: אנחנו ניתן למשרד מבקר המדינה, בקצרה, להציג לנו את דו"ח המבקר בגדול.
אמנון כהן: אנחנו נגיד כמה משפטים ואז ניתן תגובה למבוקרים כדי שנלמד את הסוגיה, נראה בעיה רוחבית, נראה מתי משרד הפנים מוציא את ההנחיות ליתר הרשויות המקומיות וגם לראשון לציון.
אמנון כהן: בסופו של דבר אנחנו רוצים לצאת לדרך, כשאנחנו באמת לא כושלים או לא עושים משהו שלא שייך.
אמנון כהן: בבקשה, משרד המבקר, מר שמואל גולן, משנה למנכ"ל ומנהל חטיבה.
<שמואל גולן: בוקר טוב אדוני יושב הראש, בוקר טוב חברי הכנסת, בוקר טוב לשאר המוזמנים פה.
<שמואל גולן: התופעה הזאת של העסקת יועצים במגוון נושאים, התחילה להיות נפוצה בשנים האחרונות בצורה שהיא כבר יוצאת מפרופורציה מסוימת.
<שמואל גולן: המטרה הראשונית שהייתה, כשנתנו את האפיק הזה של התקשרות עם יועצים שיש להם תחום התמחות מסוים, היא כדי לקצר הליכים, בכדי לא לצאת עם מכרזים פומביים, בכדי שהדבר הזה לא יכביד, ובכדי שתהיה איזו נגישות לאנשים שיש להם תחום מומחיות מסוים.
<שמואל גולן: אבל התופעה הזאת, שלא הגדירה מה נכנס לתוך המגרש הזה של תחום ההתמחות, נותנת יד חופשית לראשי הרשויות, היא נותנת יד חופשית בפרשנות שלה לגבי מה נכנס ומה לא נכנס, והיא בעצם התחילה להיות כלי לעקיפת תקנות חובת המכרזים.
אמנון כהן: הכל נהיה מומחיות מיוחדת.
<שמואל גולן: כולם לאט לאט נהפכו למומחים בדבר הזה.
<שמואל גולן: הצגנו את זה, זה לא הדו"ח הראשון שאנחנו מציגים בעניין הזה.
<שמואל גולן: אני מזכיר לאדוני גם בנצרת עילית זה היה, גם בחדרה ובעוד כמה מקומות, התופעה הזאת תפסה מימדים.
<שמואל גולן: אנחנו פנינו כבר מספר פעמים למשרד הפנים ואמרנו שצריך לשים סוף לדבר הזה.
<שמואל גולן: היו מספר מקומות שהתייחסנו לעניין הזה, והייתה תשובה של משרד הפנים, שאוטוטו הם מוציאים הנחיות והגדרות בדיוק מה צריך לעשות, ולצערי הדבר הזה עד לרגע זה לא ניתן לו שום פתרון.
<שמואל גולן: הפרשנות הזאת, שנועדה לבעלי מקצוע, לבעלי ידע מסוים: אדריכל או משהו בדומה לזה, כשיש לך תחום מקצועי ספציפי שאתה יודע שאתה רוצה אותו, היא נכנסה פה לקטגוריות שלפעמים בעלי מקצוע, וגם בראשון לציון, שלא ברור לנו מה תחום המומחיות שלהם.
<שמואל גולן: גם בית המשפט העליון התייחס לסוגיה של ראיית החשבון שהערנו בנצרת עילית, כשבאנו ואמרנו שגם רואה חשבון צריך לתחם בזמן מסוים, צריך לקבוע לו מה שנקרא גבולות - תוך כמה זמן הוא מועסק.
<שמואל גולן: אז בין היתר בית המשפט בא ואמר שהדבר הזה הוא לא בהכרח מקצוע - ראיית חשבון - שצריך להעסיק אותו בתחום המומחיות הזאת בפטור ממכרז, אלא יש מספיק רואי חשבון, ואתה יכול לקחת בשקט ולעשות מכרז פומבי ולהעסיק את מי שתעסיק, וכמובן הדבר החשוב ביותר הוא הנושא של תיחום הזמן.
שמעון אוחיון: לא, אבל זה לא המקרה אני מבין.
<שמואל גולן: לא, אני נתתי דוגמא על מה שאנחנו כבר אמרנו בעבר.
אמנון כהן: מול משרד הפנים.
<שמואל גולן: כן, מול משרד הפנים, מה אמרנו בעבר, עוד לא הגענו לראשון.
אמנון כהן: אני אמרתי בפתיח של הדיון שאנחנו אמנם דנים בראשון לציון, אבל התופעות הן כלליות.
<שמואל גולן: נכון שהפעם היינו בראשון לציון ושם באמת ראינו תופעה שהיא מעבר לפרופורציה שאנחנו חושבים, ואתה תראה, עוד מעט נציג לך הקמת מאגר של 300 יועצים כאלה, שכל הזמן מעסיקים אותם.
<שמואל גולן: כי למה המאגר הזה בנוי?
<שמואל גולן: הוא בנוי מלכתחילה שכאשר בא מנהל מחלקה, הוא מכניס הזמנת עבודה ומוציא משם בעל מקצוע כזה או אחר שהוא רוצה, אבל הדברים האלה הם דברים שצריך לתת לזה סוף פסוק לעניין הזה, כי זה דבר שהתפשט בכל הרשויות המקומיות, ואני יכול להגיד לך גם שמבקר המדינה אמר שבעניין הזה אם הדבר הזה לא ייפסק, אז לא תהיה ברירה, נתחיל להמליץ לעשות חיוב אישי בעניין הזה, כי הדבר הזה מביא אותנו למצב שברגע שכל אחד עושה מה שהוא רוצה ומתחילים לקחת יועצים לגינון וכל מה שאתה לא רוצה במקומות אחרים, אז כמובן שהדבר הזה מסובך מאד.
<שמואל גולן: אני גם מסכים פה שבעניין הזה יש נושא שהוא כבר עומד ותלוי כבר תקופה ארוכה מאד, של העסקת יועצים משפטיים.
<שמואל גולן: גם שם הדבר הזה לא נסגר, משרד הפנים הכין איזה תקנות שמשום מה לא עברו עד היום, ועד לרגע זה אין הגבלה על העסקת יועצים משפטיים.
<שמואל גולן: ויש עיריות שמעסיקות יועצים משפטיים תקופות ארוכות מאד, מבלי לבוא ולעשות איזו תחלופה כזאת או אחרת, מבלי שמישהו קצב את זמנם.
<שמואל גולן: וגם בעיריית ראשון לציון יש להם משרד כזה שהם עובדים איתו שנים רבות, והדבר הזה, מבחינת שוויון ההזדמנויות - - -
אמנון כהן: זה שהיה בכותרות לא מזמן?
<שמואל גולן: כן, אחד מהם זה אחד שהיה בכותרות לא מזמן.
<שמואל גולן: אז גם הדבר הזה, משרד הפנים, לפחות לפי הפרוטוקולים, הבטיח בוועדת הפנים שהדבר הזה יבוא על פתרונו.
<שמואל גולן: לצערי הרב הדבר הזה לא בא על פתרונו.
<שמואל גולן: לגבי ראשון לציון, כמו שאמרתי מקודם, בדקנו את זה שם.
<שמואל גולן: התופעה שאפיינה את ראשון לציון התמקדה בכמה תחומים, שתיכף אנחנו נעבור עליהם.
<שמואל גולן: הדבר הראשון, כמובן זה המאגר הגדול הזה ומגוון המקצועות שנמצאים בתוך המאגר הזה.
<שמואל גולן: יתרה מזאת, היו גם בעיות נקודתיות של התקשרות, של ניגוד עניינים, של כל הדברים האלה, וברשותך, הייתי מעביר את רשות הדיבור לתמי, שתעבור על כמה נתונים.
אמנון כהן: עיקרי הממצאים, בבקשה.
<תמר מנס: מה שרצינו להדגיש פה בדו"ח הזה, הוא שבכלל ההתקשרויות של רשות מקומית, כלל הברזל הוא קודם כל מכרז פומבי, ואי אפשר להפריז בחשיבות של המכרז הפומבי, מכיוון שבתוכו מקופלים שני עקרונות יסוד, ועקרונות היסוד הם מציאת ההצעה הטובה ביותר ועיקרון השוויון.
<תמר מנס: יחד עם זה, המחוקק מצא לנכון לתת פטור ממכרז לרשויות, במקרים מאד מיוחדים ומאד ספציפיים.
<תמר מנס: למשל כמו בתקנה 3.8, ששם מדובר על מומחיות מיוחדת, ידע מיוחד או יחסי אמון.
<תמר מנס: מה שאנחנו מצאנו, הממצא העיקרי פה לגבי עיריית ראשון לציון, זה הפטור הגורף שהיא נתנה במסגרת אותו סעיף, בפרשנות מאד מאד מרחיבה, בניגוד לפרשנות שנתן בג"ץ בעניין הזה, להעסקת יועצים.
<דב צור: ב-2013.
<תמר מנס: ב-2013.
<תמר מנס: אני מבינה שאתה עכשיו - - -
<דב צור: אבל את מבקרת את תקופת הביקורת עד שנת 2012.
<תמר מנס: בסדר, אז עכשיו זה תוקן?
<דב צור: סליחה?
<תמר מנס: עכשיו זה תוקן?
<דב צור: בוודאי שזה תוקן, אבל צריכים להגיד ש - - -
<תמר מנס: אה, בסדר, אז זה כבר משמח.
<תמר מנס: זה כבר דבר טוב.
אמנון כהן: כבוד ראש העיר, תן לה לסיים את ההערות ואחר כך ניתן לך את האפשרות להגיב.
<דב צור: לא, כבוד יושב הראש, אני חושב שההערה הזאת מאד רלבנטית דווקא כאן, כי כשבא משרד המבקר ומכיל אמות מידה שבג"ץ קבע אותם ב-2013 ואומר הייתם צריכים לדעת אותם בשנת 2007-2008, יש פה קצת בעיה.
<שמואל גולן: הדו"ח הזה אינו תלוי אך ורק על בג"ץ של 2013.
<דב צור: זה מה שהיא אמרה.
<דב צור: אז אל תצטט אותו.
<דב צור: אל תצטט.
אמנון כהן: בסדר, בבקשה.
<שמואל גולן: אני רק מחזק את מה שמשרד מבקר המדינה אמר.
<תמר מנס: אבל אי אפשר לא להתייחס לדברים ש - - -
אמנון כהן: תתייחסי, תתייחסי.
<תמר מנס: אלף הפסיקה היא קודמת וב', גם הפטור הגורף הזה, הפטור שנתתם, הוא לא עונה לתנאים של הסעיף בכלל.
<תמר מנס: יש הרבה הרבה יועצים שבכלל לא עונים לא לידע מיוחד, לא למומחיות מיוחדת ולא ליחסי אמון.
אמנון כהן: יועץ לגינון לא צריך פטור ממכרז, אפשר לקחת פטור רגיל, שיהיו עוד כמה אנשים שתהיה להם את האופציה להתמודד.
אמנון כהן: לא צריך לתת למישהו מיוחד שאתה רוצה לתת לו, להגיד הוא יועץ אז אני פוטר אותו ממכרז.
אמנון כהן: אני אומר במקרה, או יועץ כזה או דוברת או דברים כאלה.
אמנון כהן: כל מה שיש אומרים שיהיו אמות מידה כדי שיהיו עוד אנשים שיוכלו להתמודד, שלא ייראה חס וחלילה שתפרנו למישהו משהו, בוא נגיד ככה, בשפה שלנו.
אמנון כהן: באמת, אם יש תפקיד טוב, ואתה רוצה את הטוב ביותר, אז אתה אומר אני אפרסם את זה, ובאמת אני בוחן ארבעה-חמישה, ומתוכם אני אקח את הכי טוב.
אמנון כהן: או שאתה אומר יש לי ארבעה פרויקטים במקביל, אם זה למשל אדריכל, יש לך ארבעה פרויקטים שאתה רוצה לעשות, אז אחד לפה ואחד לשם ותוך כדי אתה בוחן אותו ואתה יכול להחליט.
אמנון כהן: עוד פעם, המטרה היא לתת שוויוניות לאותם אנשים שיכולים להתמודד.